Kluczowi czerënk, ò jaczi zrodzëła sã w òstatnëch dniach richtich pòbitwa mde przëjimôł pòsobnëch sztudérów, le nie je wiedzec jaczé rozrzeszenia mdą przëjãté na przińdné lata. Pòtkanié wëszëznów ùczbòwnie z kaszëbsczim strzodowiszczã dało wid na problémë z promòcją, a téż realizacją założony programë sztudiów. – Më chcemë jak nôwicy chãtnëch, le taczich co mdą realizowac plan ùczbë – pòdsztrichiwôł w telefòniczny gôdce na naji antenie przédnik Zrzeszeniô Édmùńd Witbrot. Latosy nabór je przedłëżony, a do òdemkniãcô pierszégò rokù to sygnie 20 kańdidatów miast planowónëch 25. Nimò dogôdaniô sã z ùczbòwnią przzińdnota Etnofilologie jakno apartnégò czerënkù òstôwô równak niegwësnô. Taczé rozrzeszenié bë naju copnãło do sytuacje, czej na Gduńsczim Ùniwersytece przë sztudérowanim pòlsczi filologie to mógł kaszëbisticzną szpecjalnosc wëbrac. Za to nie bëło bë tôklu môłi lëczbë chãtnëch. Kaszëbskò-Pòmòrsczé Zrzeszenié planëje pògłãbienié wespółrobòtë z ùczbòwnią w òbrëmienim zwëskiwaniô finansów i promòcje czerënkù.